ΓΡΑΠΤΗ ΕΡΩΤΗΣΗ E-0753/02

υποβολή: Daniel Varela Suanzes-Carpegna (PPE-DE) προς την Επιτροπή

(19 Μαρτίου 2002)

Θέμα: Προσχώρηση της ΕΕ στην Παναμερικανική Επιτροπή Τροπικού Τόννου

Λαμβάνονταςπόψη το γεγονός ότι η ΕΕ ενδιαφέρεται να προσχωρήσει στη Σύμβαση και προκειμένου να καταστεί δυνατή η προσχώρηση αυτή, η Παναμερικανική Επιτροπή Τροπικού Τόννου κατά την 63η συνεδρίασή της, η οποία διεξήχθη στο Ουαγιακίλ (Ισημερινός) από τις 8 έως τις 10 Ιουνίου 1999, κατέληξε σε συμφωνία σχετικά με ένα πρωτόκολλο για την τροποποίηση της Σύμβασης του 1949 περί καθιέρωσης μιας Παναμερικανικής Επιτροπής Τροπικού Τόννου. Η έναρξη ισχύος του πρωτοκόλλου αυτού, η οποία θα επέτρεπε στην ΕΕ να προσχωρήσει στην εν λόγω Σύμβαση, εξαρτάται από την κύρωση εκ μέρους όλων των μελών της Σύμβασης, τα οποία δήλωσαν διατεθειμένα να πράξουν ότι είναι αναγκαίο προκειμένου να ολοκληρωθούν οι εσωτερικές διαδικασίες κύρωσης το ταχύτερο δυνατόν.

Μέχρι σήμερα, από τα 12 μέλη, μόνον 7 (Ισημερινός, Ηνωμένες Πολιτείες, Νικαράγουα, Μεξικό, Παναμάς, Γαλλία και Βανουάτου) έχουνπογράψει το εν λόγω πρωτόκολλο και κανένα δεν το έχει ακόμη κυρώσει.

Η μη κύρωση του πρωτοκόλλου αυτού που θα παρείχε στην ΕΕ τη δυνατότητα προσχώρησης στη Σύμβαση προκαλεί σοβαρές ζημίες για τον κοινοτικό θυνναλιευτικό στόλο του Ανατολικού Ειρηνικού, ο οποίος δεν μπορεί να αλιεύει ελεύθερα, όπως έχει το δικαίωμα, στα ύδατα αυτά, είναι δε αναγκασμένος συστηματικά να δέχεται τα ψηφίσματα της Παναμερικανικής Επιτροπής Τροπικού Τόννου χωρίς να μπορεί ούτε να τα αμφισβητεί, ούτε και να τα απορρίπτει.

Θα μπορούσε η Επιτροπή να μας ενημερώσει για τους λόγους, τα εμπόδια και τις χώρες που απαγορεύουν στην ΕΕ να προσχωρήσει στην εν λόγω Σύμβαση, παρά το γεγονός ότι είχε ζητήσει την προσχώρησή της ήδη από τις 8 Ιουνίου 1999·

Ποια μέτρα έχει λάβει ή σκοπεύει να λάβει η Επιτροπή προκειμένου να επιταχύνει τη διαδικασία προσχώρησης της ΕΕ στη εν λόγω Σύμβαση·

Απάντηση του κ. Fischler εξ ονόματος της Επιτροπής

(24 Απριλίου 2002)

Η Επιτροπή συμφωνεί με την ανησυχία που εξέφρασε το Αξιότιμο Μέλος του Κοινοβουλίου σχετικά με τη μη ικανοποιητική πρόοδο μέχρι σήμερα όσον αφορά την πρόσβαση της Κοινότητας στην Παναμερικανική Επιτροπή Τροπικού Τόνου (IATTC). Τα κοινοτικά θυνναλιευτικά δραστηριοποιούνται εδώ και πολλά έτη στον Ειρηνικό, ο οποίοςπάγεται στην αρμοδιότητα της εν λόγω περιφερειακής οργάνωσης αλιείας (ΠΟΑ). Τα κοινοτικά σκάφη τηρούν πλήρως όλα τα μέτρα διατήρησης που έχουν τεθεί σε εφαρμογή από την εν λόγω ΠΟΑ, ακόμη και εάν η Κοινότητα δεν διαθέτει πλήρη συμμετοχή στην οργάνωση αυτή, και ιδίως το δικαίωμα συμμετοχής στη λήψη αποφάσεων της οργάνωσης.

Έχουν ήδη περάσει τρία έτη από τότε που τα μέλη της IATTC συμφώνησαν μέσω του πρωτοκόλλου του Guayaquil του 1999, να επιτρέψουν στην Κοινότητα να προσχωρήσει στην οργάνωση. Ωστόσο, παρά το γεγονός ότι ορισμένα μέρη έχουνπογράψει το πρωτόκολλο, οι διαδικασίες επικύρωσης είναι πολύ αργές. Τα μέρη αυτά επικαλούνται τις δύσκολες και αργές εσωτερικές νομοθετικές διαδικασίες στις χώρες τους προκειμένου να εξηγήσουν την έλλειψη επικύρωσης του πρωτοκόλλου.

Κατά τις επίσημες συνεδριάσεις της οργάνωσης αυτής, η Επιτροπή έθεσε επανειλημμένα το θέμα αυτόπογραμμίζοντας ότι τα μέρη της IATTC θα πρέπει να επισπεύσουν τις διαδικασίες επικύρωσης προκειμένου η Κοινότητα να μπορέσει να ασκήσει πλήρως τα δικαιώματα και τις ευθύνες ως συμβαλλόμενο μέρος και όχι ως παρατηρητής της IATTC. Η Επιτροπή, εκτός από τις προαναφερόμενες επίσημες παρεμβάσεις στις συνεδριάσεις της IATTC, έχει επίσης διαβιβάσει ρηματική διακοίνωση στα τέλη του Δεκεμβρίου 2001 προς όλα τα μέρη της IATTC ζητώντας πληροφορίες σχετικά με την κατάσταση της προόδου των εσωτερικών διαδικασιών επικύρωσης και καλώντας τα να περατώσουν ταχέως τις διαδικασίες αυτές.